Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: 11. § A társasháztulajdonnak e törvényben nem szabályozott kérdéseire a Magyar Köztársaság Polgári Törvénykönyvérõl szóló 1959. évi IV. törvény (a továbbiakban:
Paragraph Index: 729

2. Fenntartás: az üzemeltetés, a karbantartás és a felújítás. 2.1. Üzemeltetés: a közös tulajdon rendeltetésszerû használatához folyamatosan szükséges szolgáltatások ellátása, így a közüzemi szolgáltatások díjának kifizetése, a központi berendezések üzemben tartói feladatainak ellátása, szükség esetén gondnoki, házfelügyelõi, házmesteri szolgáltatások megszervezése, az intézõbizottság rendszeresítése esetén mûködésének biztosítása. 2.2. Karbantartás: a közös tulajdonban levõ ingatlan állagának és rendeltetésszerû használhatóságának biztosítása érdekében szükséges, a tulajdonosok közösségét terhelõ megelõzõ és felújításnak nem minõsülõ javítási munkák elvégzése, illetõleg egyes közösségi berendezések cseréje. A karbantartás lehet: 2.2.1. hibaelhárítás, amely az életveszélyt okozó, továbbá az épület állagát károsító és rendeltetésszerû használatát lényegesen akadályozó, azonnali beavatkozást igénylõ hibák és hiányosságok haladéktalan eseti megszüntetése, 2.2.2. idõszerû karbantartás, amely az épület állagát veszélyeztetõ, de rendeltetésszerû használhatóságát lényegesen nem akadályozó, azonnali beavatkozást nem igénylõ hibáknak és hiányosságoknak eseti vagy az épületen elvégzendõ egyéb javítási munkákkal együtt, de az észleléstõl számítva legkésõbb hat hónapon belüli megszüntetése, 2.2.3. tervszerû karbantartás, amely az épület állagának és rendeltetésszerû használhatóságának biztosítása érdekében végzendõ rendszeres állagmegóvási munka. 2.3. Felújítás: az ingatlan egészére, illetõleg egy vagy több fõszerkezetére kiterjedõ, idõszakonként szükségessé váló olyan általános javítási építés-szerelési munkák végzése, amelyek az eredeti mûszaki állapotot — megközelítõleg vagy teljesen — visszaállítják, illetõleg az eredeti használhatóságot, üzembiztonságot az egyes szerkezetek, berendezések kicserélésével vagy az eredetitõl eltérõ kialakításával növelik. A felújítás lehet: 2.3.1. teljes felújítás: a mûszaki állapot alapján szükséges, az ingatlan egészére kiterjedõ külsõ-belsõ javítási munkák elvégzése, 2.3.2. részleges felújítás: az épület legalább egy fõszerkezetére kiterjedõ, teljes felújításnak nem minõsülõ, de abba belátható idõn belül beilleszthetõ általános javítási munkák elvégzése, 2.3.3. korszerûsítés: a központi fûtõ- és melegvíz-szolgáltató berendezésnek az energiaracionalizálással, illetõleg a levegõtisztaság-védelemmel összefüggõ átalakítása vagy kicserélése.

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes